作者:魏了翁
標題:賀新郎
內容:漢使來何許。到如今、天邊又是，薰弦三度。見說山深人睡穩，細雨自催茶戶。向滴博、雲間看取。料得權奇空卻後，指浮雲、萬里追風去。跨燕越，抹秦楚。不妨且為斯人駐。正年來、憂端未歇，壯懷誰吐。頃刻陰晴千萬態，怎解綢繆未雨。算此事、誰寬西顧。待洗岷峨悽愴氣，為八荒、更著深長慮。間兩社，輔明主。